94 



múzeumát tekintették meg, melynek afrikai, amerikai és más exo- 

 tikus néprajzi gyűjteményeit, valamint sok mindenféle érdekes em- 

 léktárgyait, fegyvereit stb. tanulságos és szellemes magyarázatok 

 kíséretében mutatta be a világjáró tulajdonos. Majd a múzeum be- 

 mutatása után festői kúriájában Ízletes villásreggelivel vendégelte 

 meg a kiránduló társaságot. 



Elbúcsúzva a szíves házigazdától és megköszönve annak ma- 

 gyaros vendégszeretetét, a kirándulók délelőtt a visegrádi vár- 

 hegyet látogatták meg. Míg egy részük legott hozzáfogott a rovar- 

 gyűjtéshez, másrészük gyönyörködött a vidék szépségében, mely 

 kivált a várromok között bontakozott ki teljes pompájával. A ragyogó 

 napfényes idő délfelé borongóssá vált, sőt utóbb esni kezdett, úgy, 

 hogy emiatt sietve menekülni kellett a visegrádi vendéglőben meg- 

 rendelt ebédhez. Az eső szerencsére nem volt tartós ; délután ismét 

 kisütött a nap s a kiránduló társaság akadálytalanul felkereste a 

 Mátyás király- forrást, ahol ismét részint rovargyűjtéssel, részint 

 egyéb szórakozással töltötte idejét. 



Midőn a kirándulók este 7 órakor Visegrádon gőzhajóra száll- 

 tak, hogy Budapestre visszatérjenek, mindegyikük egy kellemesen 

 eltöltött nap emlékét vitte magával. Egyik-másik tagtársunk azon- 

 kívül még az általa gyűjtött érdekes rovaroknak is örülhetett. így 

 Dr. Horváth Géza hálójába került a Hemipterák rendjéből többi 

 között az eddig csak Magyarország és Romániából ismeretes Fiezoc- 

 ranum simulans Horv. nevű kis Capsida, továbbá Qgj pár neveze- 

 tesebb kabóczafaj {Thamnoiettix vitripennis Flór és erythrostictus Leth.) 

 PoNGRÁcz Sándor egy ritkább Trichopterára (Leptocerus dissimüis 

 Steph.) akadt, a melyből eddig csak egy hazai példány volt ismeretes. 

 De a legbecsesebb zsákmánynyal Dr. Kertész Kálmán dicseked- 

 hetett, mert fenn a visegrádi várhegyen egy olyan legyet, egy Pi- 

 pímculus- nőstényt fogott, a milyent hazánkban eddig még senkisem 

 talált, sőt a mely alkalmasint a tudományra nézve is egészen új fajt 

 képvisel. Dr. Horváth Géza. 



Kérelem tagtársainkhoz! — Kérjük azon tagjainkat, a kik a 

 folyó évi tagdíjat (10 Kor. és 2 kor. az oklevélért) még be nem 

 fizették, hogy azt mielőbb a társaság pénztárosa (Dr. Kertész Kál- 

 mán — Budapest^ VIII., Magyar Nemzeti Múzeum) czimére beküldeni 

 szíveskedjenek. [Megjegyzendő, hogy a kik a „Rovartani Lapok"-kat 

 nem mint a Magyar Entomologíaí Társaság tagjai kapják, az elő- 

 fizetési dijat (8 kor.) úgy mint eddig is, a folyóirat kiadója — Csíki 

 Ernő múzeumi őr, Budapest, VIIT., Magyar Nemzeti Múzeum czimére 

 küldjék be]. 



